Keskustelu:Neptunus

message: Artikkelin mukaan Neptunus on "viimeinen iso kaasuplaneetta." Mitä se tarkoittaa? --Hautala 14:31 kesä 25, 2004 (UTC)
Oliko epäselvästi sanottu? Neptunusta kauempana oleva perinteisesti viimeinen planeetta Pluto ei ole kaasuplaneetta vaan jääplaneetta, eikä sitä kauempanakaan taida olla aurinkokunnassamme tunnettuja (isoja) kaasuplaneettoja. Ehdotatko siis muutosta tekstiin? Ism 05:05 kesä 26, 2004 (UTC)

message: Tätä artikkelia on tullut muokattua parin kuukauden ajan, ja ajattelin tehdä arviointipyynnön. Artikkelin laadussa lienee vielä parantamista, ja suomenkielisiä viitteitäkin on yllättävän vaikea löytää. Parannusehdotuksia otetaan siis vastaan. Ja tiedän, että verkkoviitemallineet puuttuvat, mutta aion korjata niitä hiljalleen paikalleen. --Tiiliskivi 7. syyskuuta 2011 kello 15.33 (EEST)
replies: text: Kirjaviitteet olisivat myös toivottavia, mutta itse en sopivia kirjoja omista. --Tiiliskivi 7. syyskuuta 2011 kello 15.34 (EEST)
Lause "Planeetalle sen sinisen värin antavat pinnalla 2 000 km/h (n. 550 m/s) puhaltavat vedystä, heliumista ja metaanista koostuvat tuulet." ei tunnu järkevältä (miten tuuli liittyy väriin tai kemialliseen koostumukseen), eikä perustu kappaleen loppuosan viitteen näkyvään osaan (artikkelista pääsee kai lukemaan vain abstraktin ?).  Pilkut käsitellään kolme kertaa fysiikassa ja ilmastossa ja myrskyissä. Tästä lauseesta puuttuu jotain, numero kai: "Triton on myös kylmin aurinkokunnan kohde, jonka lämpötila on arvioitu (K)". Tuhatluvuista pilkut pois (ei 2,000 vaan 2 000 ).  Paineen yksikkö vaihtelee bareista Pascaleihin.  (Kirjalähteitä saa kirjastosta.) --Tappinen 7. syyskuuta 2011 kello 22.50 (EEST)

text: Ja täällä voisi olla hyviä ehdokkaita kirjalähteiksi. --albval(keskustelu) 9. syyskuuta 2011 kello 17.34 (EEST)
Akuuteimmat ongelmat nyt korjattu. Tuhaterotinvirheitä saattoi jäädä, tarkistan vielä huomenna. Verkkoviitemallineet edelleen työn alla, tulen korjaamaan. --Tiiliskivi 14. syyskuuta 2011 kello 21.42 (EEST)

text: Verkkoviitteistys on nyt valmis, ja kaikki paine mitataan pascaleissa. Lisäksi lähes kaikki tieto pilkuista on nyt tiivistetty myrskyt -osioon. --Tiiliskivi 26. syyskuuta 2011 kello 20.01 (EEST)
Artikkeli kertoo tarkasti kaiken oleellisimman Neptunuksesta. Hyvin tehty. --195.148.39.59 19. syyskuuta 2011 kello 10.42 (EEST)
Hei, epäilyttää noinkin "lähellä" olevan tutkitun planeetan pienehkö kuumäärä. Tritonin ja massiivisten renkaiden osuus voi olla mahdollinen, mutta en löydä äkkiä lähteitä. Jos asia on kunnossa niin unohtakaa.. --Höyhens 26. syyskuuta 2011 kello 23.45 (EEST)

text: Eipä noita taida tänä päivänä olla useampia löydetty. Tilanne saattaa muuttua jos jokin luotain tutkii planeettaa taas lähemmin. -Ochs 27. syyskuuta 2011 kello 00.00 (EEST)
Luin osittain artikkelin ja tein korjauksia. Jokin kohta oli aika sanatarkasti käännetty englannista. --Seppo Linnaluoto 4. lokakuuta 2011 kello 15.42 (EEST)
Tämä tulee aika myöhään, mutta voisiko planeetan tulevasta tutkimussuunnitelmasta olla jotain? --Höyhens 19. lokakuuta 2011 kello 06.47 (EEST)
Tietolaatikon numerotiedot ovat lähteettömiä ja poikkeavat en-wikin tiedoista, esim. keskietäisyys 4 498 252 900 km (en: 4,503,443,661 eli promillen enemmän), keskiratanopeus 5,4778 km/s (en: 5.43 km/s eli melkein prosentin vähemmän). Kaikki numerotiedot olisi syytä tarkistaa. --Jmk 23. lokakuuta 2011 kello 02.39 (EEST)
En-wikissa ilmoitetaan epookiksi vuosi 2000, suomalaisessa ei ole mitään. Kaikki planeettojen ratatiedot muuttuvat ajan mukana. Ei ole syytä ilmoittaa tietoja liian monella numerolla. Esim. Heikki Ojan kirjassa Aurinkokunta uusiksi (2008) ilmoitetaan keskietäisyydeksi 4490 milj. km ja ratanopeudeksi 5 km/s. Kirjassa Tähtitieteen perusteet (2010) on keskietäisyys 4509 milj. km vuonna 1993. --Seppo Linnaluoto 23. lokakuuta 2011 kello 16.42 (EEST)
</div>
thread_title:  Arkistoitu vertaisarviointi